CELEX: 
Language: el
Date: 1986-02-08 00:00:00
Title: Απόφαση του Συμβουλίου της 4ης Φεβρουαρίου 1986 για τη σύναψη της συμφωνίας που παρατείνει και τροποποιεί τη συμφωνία συντονισμού Κοινότητας-COST περί συντονισμένης δράσης στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς (δράση COST 301) #Συμφωνία που παρατείνει και τροποποιεί τη συμφωνία συντονισμού Κοινότητας-COST περί συντονισμένης δράσης στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς (δράση COST 301)

Avis juridique important

|

31986D0022

86/22/ΕΟΚ: Απόφαση του Συμβουλίου της 4ης Φεβρουαρίου 1986 για τη σύναψη της συμφωνίας που παρατείνει και τροποποιεί τη συμφωνία συντονισμού Κοινότητας—COST περί συντονισμένης δράσης στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς (δράση COST 301)  

Επίσημη Εφημερίδα αριθ. L 033 της 08/02/1986 σ. 0025

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 4ης Φεβρουαρίου 1986  για τη σύναψη της συμφωνίας που παρατείνει και τροποποιεί τη συμφωνία συντονισμού Κοινότητας-COST περί συντονισμένης δράσης στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς (δράση COST 301)  (86/22/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  το σχέδιο απόφασης που υπέβαλε η Επιτροπή,  Εκτιμώντας:  ότι, με την απόφαση 86/5/ΕΟΚ (1), το Συμβούλιο παρέτεινε μέχρι τις 31 Δεκεμβρίου 1986 και τροποποίησε την απόφαση 82/887/ΕΟΚ της 13ης Δεκεμβρίου 1982 για τη θέσπιση σχεδίου συντονισμένης δράσης της Ευρωπαϊκής Οικονομικής Κοινότητας στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς (2)·  ότι, με την απόφαση της 4ης Μαΐου 1982, το Συμβούλιο εξουσιοδότησε την Επιτροπή να διαπραγματευτεί συμφωνία με τις τρίτες χώρες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας (COST), για την εφαρμογή συντονισμένης δράσης σχετικά με τα συστήματα παροχής βοήθειας στη θαλάσσια ναυσιπλοΐα από παράκτιους σταθμούς·  ότι, με την απόφαση 83/124/ΕΟΚ (3), το Συμβούλιο ενέκρινε τη συμφωνία συντονισμού Κοινότητας-COST περί συντονισμένης δράσης στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς (δράση COST 301), για την οποία έγιναν διαπραγματεύσεις με το Βασίλειο της Ισπανίας, τη Δημοκρατία της Φινλανδίας, το Βασίλειο της Νορβηγίας και το Βασίλειο της Σουηδίας·  ότι, από την 1η Ιανουαρίου 1986, το Βασίλειο της Ισπανίας είναι μέλος της Κοινότητας·  ότι η Επιτροπή διαπραγματεύθηκε με τη Δημοκρατία της Φινλανδίας, το Βασίλειο της Νορβηγίας και το Βασίλειο της Σουηδίας συμφωνία που παρατείνει και τροποποιεί την προαναφερόμενη συντονιστική συμφωνία· ότι πρέπει να εγκριθεί η συμφωνία αυτή,  ΑΠΟΦΑΣΙΖΕΙ:  Άρθρο 1  Η συμφωνία που παρατείνει και τροποποιεί τη συμφωνία συντονισμού Κοινότητας-COST περί συντονισμένης δράσης στον τομέα των συστημάτων παροχής βοήθειας στη θαλάσσια ναυσιπλοΐα από παράκτιους σταθμούς (δράση COST 301), εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.  Βρυξέλλες, 4 Φεβρουαρίου 1986.  Για το Συμβούλιο  Ο Πρόεδρος  W. F. van EEKELEN  (1) ΕΕ αριθ. L 18 της 24. 1. 1986, σ. 38.  (2) ΕΕ αριθ. L 378 της 31. 12. 1982, σ. 32.  (3) ΕΕ αριθ. L 84 της 30. 3. 1983, σ. 9.